མདོར་ན།ཅི་ཡང་མི་ཤེས་ཤིང་གང་ཡང་མི་འཇོན་པའི་བློ་སེང་ཟེར་བ་ཞིག་གིས་ཧར་ཝ་ཊའི་རབ་འབྱམས་པའི་མིང་ཞིག་བཟུང་ནས་ང་ཚོའི་སྲིད་སྟེགས་སུ་འཚང་འོང་ཞིང་།དེ་ཡང་ཆོལ་ཁ་དང་ཚོགས་ཁག་གི་ཕྱོགས་ཞེན་གྱི་ར་བར་བཞག་སྟེ་རང་རེའི་དབུ་ཁྲིད་དུ་འགོས་འོང་བ་འདི་མཐོང་ན།སེམས་སུ་བོད་མི་རིགས་འདི་ཅི་འདྲའི་ལས་ངན་པ་ལ་ཨང་སྙམ་པ་ལས་བསམ་རྒྱུ་གཞན་མི་འདུགའཛམ་གླིང་ཧྲིལ་པོའི་སྒང་གི་སྐད་གྲགས་གནམ་ས་བར་ལ་གྲགས་པའི་ཧ་ཝ་ནས་ཐོན་པའི་མཁས་དབང་འདི་ལྟ་བུ་ང་ཚོ་ལ་ཇི་ཙམ་ཡོད་དམ།དེ་ཡང་རྡ་ས་རི་མགོ་སྐམ་པོའི་སྟེང་ལ་ཚུར་ཡོང་ནས་ངས་བོད་ཀྱི་རྩ་དོན་ལ་གང་ཡོང་ནུས་པ་འདོན་རྒྱུ་ཡིན་ལབ་མཁན་ཇི་ཙམ་ཡོད་དམ།ཆོལ་ཁ་ཞེན་ཁོག་སློང་ན་སུ་ལ་ཕན་ཐོག་ཡོད་གསལ་པོ་རེད།ཕན་ཐོག་མེད་པ་ཤེས་བཞིན་དུ་ལས་མཁན་སུ་ཡོད་དམ།ཆོལ་ཁའི་ཞེན་ཁོག་སློང་ནས་འོས་ཐོབ་ཐབས་བྱས་ན་འོས་མི་སུ་ལ་ཕན་ཐོག་འདུག་མི་མང་གིས་གསལ་པོ་ཤེས་ཀྱི་ཡོད་པས་གསལ་བཤད་ཅི་ཡོད།རང་ཉིད་གྲུང་ཤོས་ཡིན་བསམ་མཁན་དེ་ནི་གླེན་ཤོས་དེ་རེད།རྒྱ་ནག་གིས་བོད་མི་སྒེར་ལངས་ཆེན་མོ་དང་ས་བྱི་ཞི་རྒོལ་ཆེན་མོ་དེ་དག་མི་རིགས་བར་ལ་འགལ་ཟླ་སློང་ནས་རྒྱ་ནག་མི་མང་གིས་ད་ལྟའི་དམར་ཤོག་ཚོགས་པ་ལ་རྒྱབ་སྐྱོར་བྱ་ཐབས་དང་དེས་བོད་མི་ལང་ཡ་མེད་པ་བཟོ་པའི་སྲིད་ཇུས་ཤིག་འགྲོ་ནས་ལོ་མང་ཕྱིན་ཟིན།དེའི་ཁེ་ཕན་ནི་དམར་ཤོག་གི་དཔོན་རིགས་དེ་དག་ཁོ་ན་ལ་ཐོབ་པ་ལས་གཞན་སུ་ལ་ཡང་ཐོབ་མེད།སྐབས་འདི་ཡང་འོས་སྡུར་སྐབས་ཆོལ་ཁ་དང་ལུང་ཚན་ཁ་ལ་ཁུར་ནས་འོས་ཐོབ་ཐབས་བྱེད་བཞིན་པ་འདི་ཡང་མགོ་ལ་སྡོད་མཁན་རེ་ཟུང་ཙམ་ལ་དགོས་མཁོ་ཆེན་པོ་ཡོད་པ་ལས་རྒྱ་ཆེ་བའི་མི་མང་ལ་མཚོན་ན་སུ་ཞིག་གིས་འཇོན་ན་དེ་ལ་འོས་བླུག་དགོས་པ་ལས་ཆོལ་ཁ་དང་ལུང་ཚན་གྱི་ཁྱད་པ་གཏན་ནས་མེད་ལ།མ་ཟད་ལུང་ཚན་བྱེ་བྲག་པ་ཞིག་ལ་ཐོབ་ན་མི་མང་ལ་དམིགས་བསལ་རག་ཡོང་རྒྱུ་དང་ཤོར་འགྲོ་རྒྱུ་ཅི་ཡང་མེད།བདག་གིས་གོང་དུ་བཤད་པའི་དོན་གནད་དེ་དག་ནང་རྫུན་བཟོ་དང་།ཧམ་བཤད་ཉག་གཅིག་མེད།རྫུན་ཡིན་མིན་རེ་རེ་བཞིན་གསལ་པོ་བཟོས་བཞག་ཡོད་པས་རྒྱ་ཆེ་བའི་ཀློག་པ་པོ་རྣམས་ཀྱིས་དཔྱོད།མི་རེ་རེ་བཞིན་གངས་སྐྱིད་ཀྱི་ལས་ཁུངས་མ་ལག་ཁག་དང་རྒྱུས་ཡོད་ཚོར་འདྲི་རུ་ཕེབས་པའམ།ཡང་ན་གཟུ་བོར་གནས་པའི་སྒོ་ནས་ཞིབ་འཇུག་མཐིལ་ཕྱིན་བྱོས་དང་གསལ་ཡོང་།མི་མང་རེ་རེ་བཞིན་ལས་ཁོང་ལ་སོང་ནས་དྲིས་ཟེར་བ་ནི་ཡོང་ཡ་མེད་པ་ཞིག་བེད་སྤྱད་ནས་རང་གི་རྫུན་དེ་གཙང་མ་བཟོ་ཐབས་ཙམ་རེད།